เริ่มงานแรก ‘ณัฏฐพล’ เช็กประวัติแคนดิเดต 'บิ๊กศธ.' หลังพาเหรดเกษียณอื้อ!! - มติชนสุดสัปดาห์
หน้าแรก ข่าวเด่น เริ่มงานแรก ‘...
เมื่อวันที่ 17 กรกฎาคม นายณัฏฐพล ทีปสุวรรณ รัฐมนตรีว่าการกระทรวงศึกษาธิการ (ศธ.) เปิดเผยว่า ปีงบประมาณ 2562 นี้ศธ. มีข้าราชการระดับ 11 เกษียณอายุราชการ วันที่ 30 กันยานย 2562 นี้จำนวน 3 รายคือ นายการุณ สกุลประดิษฐ์ ปลัดศธ. นายสุเทพ ชิตยวงศ์ เลขาธิการคณะกรรมการการศึกษาขั้นพื้นฐาน (กพฐ.) และนายบุญรักษ์ ยอดเพชร เลขาธิการคณะกรรมการการอาชีวศึกษา (กอศ.) รวมถึงนายชลำ อรรถธรรม เลขาธิการคณะกรรมการส่งเสริมการศึกษาเอกชน (กช.) ซึ่งเป็นตำแหน่งสำคัญในการบริหารศธ. ทั้งนี้การคัดเลือกผู้เหมาะสมมาดำรงตำแหน่งนี้นั้น ส่วนตัวต้องใช้เวลาพูดคุยกับผู้เกี่ยวข้อง ทั้งผู้ที่อยู่ระหว่างการปฏิบัติหน้าที่ และผู้ที่มีสิทธิจะได้รับการพิจารณาแต่งตั้ง ซึ่งส่วนตัวจะพิจารณา จากวิสัยทัศน์ มุมมองในการทำงาน การรับผิดชอบหน้าที่ ความคิด โดยต้องดูว่าตรงกับแนวทางการทำงานหรือไม่ เพราะอยากให้ประเทศเดินไปข้างหน้าด้วยกัน
“การคัดเลือกผู้เหมาะสมมาดำรงตำแหน่งสำคัญของศธ. อย่างแรกคงต้องดูที่ความสามารถว่า เหมาะสมกับงานหรือไม่ โดยที่ผ่านมาผมเองได้นำประวัติแต่ละคนมาดูบ้างแล้ว ทั้งคนที่ทำงานอยู่ในปัจจุบัน และคนที่มีสิทธิจะได้รับการพิจารณาแต่งตั้ง แต่ยังไม่ตัดสินใจ รอหารือกับผู้ที่เกี่ยวข้องก่อน เรื่องนี้ต้องใช้เวลา ยืนยันว่าไม่มีเรื่องการเมืองเข้ามาเกี่ยวข้องและจนถึงขณะนี้ยังไม่มีใครมาฝากใครเข้ามา”นายณัฏฐพลกล่าว
บทความก่อนหน้านี้“ดร.อาทิตย์” ฝากบิ๊กตู่ให้ยึดมั่นอุดมการณ์และเดินตามแนวทางพรรคมวลชน ไม่ใช่ พปชร.